Samtidig med at julebryggen fredag blev givet fri har Nordjyllands Politi været på vejene for at tjekke bilisterne for promillekørsel. Hele 16 bilister blev taget under nattens razzia i landsdelen. En spritbilist blev sågar standset to gange i løbet af natten. - Det er alt for mange, men vi må jo bare blive ved med jævnligt at holde razziaer, siger vagtchef Bruno Brix. Ud over de 16 spritbilister tog politiet også tre, som kørte bil med narko i blodet og tre uden kørekort. Razziaen blev gennemført med en læge på stedet, og dermed kunne Nordjyllands Politi med det samme afhøre de anholdte og løslade dem igen på stedet.

Referat:
Politiet har været på vejene fredag aften og lørdag nat i hele Nordjylland. 16 bilister kørte med for høj promille.